CELEX: 62009TN0280
Language: lt
Date: 2010-08-13 00:00:00
Title: Byla T-280/09: 2010 m. rugpjūčio 13 d. pareikštas ieškinys byloje Morte Navarro prieš Parlamentą

4.12.2010   
            
            
               LT
            
            
               Europos Sąjungos oficialusis leidinys
            
            
               C 328/31
            
         2010 m. rugpjūčio 13 d. pareikštas ieškinys byloje Morte Navarro prieš Parlamentą
   
   (Byla T-280/09)
   ()
   2010/C 328/53
   Proceso kalba: ispanų
   
      Šalys
   
   
      Ieškovas: José Carlos Morte Navarro (Saragosa, Ispanija), atstovaujamas advokato J. González Buitrón
   
      Atsakovas: Europos Parlamentas
   
      Ieškovo reikalavimai
   
   
               —
            
            
               Panaikinti 2009 m. gegužės 5 d. Europos Parlamento Peticijų komiteto sprendimą 202.660, kuriuo jis Morte Navarro pateiktą peticiją 1818-08 padėjo į archyvą, ir nurodyti priimti naują sprendimą, kuriuo Europos Parlamentui pateikta Morte Navarro peticija 1818-08 būtų pripažinta priimtina ir išnagrinėta pagal nustatytą procedūrą, bei priteisti iš atsakovo bylinėjimosi išlaidas;
            
         
               —
            
            
               nepatenkinus šio prašymo ir jei pirmasis prašymas būtų nepriimtas, panaikinti minėtą 2009 m. gegužės 5 d. sprendimą ir
            
         
               —
            
            
               nurodyti Europos Parlamento Peticijų komitetui priimti naują sprendimą, kuriame būtų nustatyta, ar Morte Navarro pateikta peticija priimtina, bei priteisti iš atsakovo bylinėjimosi išlaidas.
            
         
      Ieškinio pagrindai ir pagrindiniai argumentai
   
   Šis ieškinys pareikštas dėl 2009 m. gegužės 5 d. Europos Parlamento Peticijų komiteto sprendimo padėti į archyvą ieškovo pateiktą peticiją, nes ji nėra aiškiai susijusi su Europos Sąjungos kompetencijos sritimi.
   Minėta peticija ieškovas prašo, kad Europos Parlamentas pradėtų tyrimą ir nurodytų Tarybai, pagal Europos Sąjungos sutarties 7 straipsnį, nutarti, jog Ispanijos valstybė sunkiai ir nuolat pažeidinėja laisvės, demokratijos, pagarbos žmogaus teisėms ir pagrindinėms laisvėms bei teisinės valstybės principus, išdėstytus Europos Sąjungos sutarties 6 straipsnio 1 dalyje.
   Grįsdamas reikalavimus ieškovas teigia, kad ginčijamas sprendimas nemotyvuotas, nes jame nepateikti jokie argumentai, o tik paprasčiausiai nurodyta, kad iškeltas klausimas nepriklauso Europos Sąjungos veiklos sričiai, todėl jis negali susipažinti su pagrindais ir argumentais, kuriais remdamasis Europos Parlamento Peticijų komitetas nusprendė jo peticiją padėti į archyvą.